text:
བོད་ལྗོངས་བདེ་འཇགས་དགོས་ན་བཙན་བྱོལ་བོད་གཞུང་གི་དགོས་འདུན་ལ་མྱུར་དུ་དང་ལེན་བྱེད་དགོས།
གཅན་བཟོད་རྒྱམ་པས་
༡༽ དེང་སྐབས་རྒྱ་རིགས་ཚོས་བོད་ཐོག་ལྟ་སྟངས།
ང་རང་རྒྱུན་དུ་དྲ་ཁང་དུ་སོང་སྟེ་རྒྱལ་ཁབ་དང་མི་རིགས་འདྲ་མིན་ལ་ལབ་གླེང་སྣ་ཚོགས་བྱེད་པར་ཧ་ཅང་དགའ་ཞིང༌། ལྷག་པར་དུ་ད་ལོའི་གསུམ་པའི་བཅུ་བཞིའི་དོན་རྐྱེན་བྱུང་བ་ནས་བཟུང་དུས་ཚོད་སྟོང་པ་ནམ་ཡོད་ལ་དྲ་ཁང་དུ་འགྲོ་བཞིན་ཡོད། ཉིན་གཅིག་ལ་དྲ་ཁང་དུ་མ་སོང་ཚེ་སེམས་མི་བདེ་བའམ་ལས་དོན་ཆེན་པོ་ཞིག་བརྗེད་བསྡད་པའི་སྣང་བ་ཞིག་འདུག དྲ་ ལམ་ཁག་ནས་བོད་མི་དམར་གསད་བྱས་པའི་འདྲ་པར་དང་བོད་ས་སྟོད་སྨད་བར་གསུམ་ནས་རྒྱ་ གཞུང་ལ་ངོ་རྒོལ་བྱེད་བཞིན་པའི་པར་རིས་འདྲ་མིན་དང་འཛམ་གླིང་གང་ས་ནས་རྒྱའི་ གཞུང་ཚབ་ཁང་གི་མདུན་དུ་ངོ་རྒོལ་སྐད་འབོད་བྱེད་པའི་གནས་ཚུལ་དང་འབྲེལ་བའི་ གསར་འགྱུར་སོགས་མཐོང་ཚེ་མིག་ཆུ་དབང་མེད་དུ་ཤོར་བ་དང༌། རྒྱ་ ནག་གཞུང་གིས་རྫུན་བཟོ་བྱས་པའི་གསར་འགྱུར་དང་པར་རིས་སོགས་ཀྱང་འཚང་ཁ་ཤིག་ཤིག་ གིས་གཅིག་ཐོན་གཉིས་ཐོན་བྱེད་ཀྱིན་པ་ལས་ཆེས་ཡ་མཚན་དགོས་པ་ཞིག་ནི་ད་ལོའི་བོད་ ནང་རྒྱ་གཞུང་ལ་རྒོལ་བའི་ལས་འགུལ་དེའི་རྒྱབ་ན་ཏཱ་ལའི་བླ་མ་ཡོད་ཚུལ་དང༌། ལྷ་སར་བོད་མིས་དྲག་པོའི་བྱ་སྤྱོད་སྤེལ་ཏེ་རྒྱ་མིར་གསོད་རྡུང་དང་བཅོམ་འཕྲོག་སྟོར་གསུམ་བྱས་པ། བོད་ པ་ཚོ་ཨལ་ཁེ་ཌ་འཇིགས་སྐུལ་བར་འབྲེལ་བ་ཡོད་སྐོར་སོགས་ཤིན་ཧྭ་བརྙན་འཕྲིན་དང་ གསར་འགྱུར་སོགས་སུ་སེམས་ལ་མ་དྲན་པའི་མ་བྱས་རྫུན་བཟོ་གསལ་བསྒྲགས་བྱེད་བཞིན་ པ་དང༌། དེས་ རྐྱེན་བྱས་ཏེ་རྒྱ་ནག་ནང་སྡོད་རྒྱ་རིགས་གཙོས་ཕྱི་སྡོད་རྒྱ་རིགས་སློབ་མ་སྟོང་ ཕྲག་མང་པོས་རྒྱ་གཞུང་གིས་ཟེར་རྗེས་འབྲངས་ཏེ་བོད་མི་དང་བོད་དོན་རྒྱབ་སྐྱོར་ ཚོགས་པ་ཁག་དང༌། ལྷག་ པར་དུ་ཏཱ་ལར་ངོ་རྒོལ་སྐད་འབོད་དང་དགག་རྒྱག་རྩོམ་འཆལ་བརྒྱ་ཕྲག་མང་པོ་སྤེལ་ བཞིན་པ་ནི་རྒྱ་ནག་དམར་པོའི་གཞུང་གིས་ནམ་མཁར་མི་ཤོང་བའི་ནག་ཉེས་ཆེན་པོ་ཞིག་ བཟོས་པ་མ་ཟད། རྩོམ་པ་པོ་དེ་དག་གི་ངོ་ཚ་ཞིག་ཀྱང་ཅི་ལ་མིན་ཏེ། རྒྱ་རིགས་སློབ་མ་དང་ཤེས་ཡོན་པ་ཡིན་ཟེར་བ་དེ་ཚོས་ཤེས་བཞིན་དུ་རྒྱ་གཞུང་གི་ངོ་ཚ་བྲལ་བའི་རྫུན་རྗེས་འབྲངས་དོན་ཅི་ཡིན་ནམ། (more…)


c: text/html

text:
Published March 13, 2013
བོད་མི་གནས་སྡོད་བྱེད་ཡུལ་རྒྱ་གར་གྱི་གཞིས་ཆགས་ཁག་མང་ཆེ་བའི་ནང་རྒྱ་གར་གྱི་ཡུལ་མི་ཚོས་མ་ གཏོགས་བོད་མིས་གད་སྙིགས་ཀྱི་ཚོང་ལས་གནང་མཁན་ལྷ་ལམ་ཡོད་ཀྱི་མ་རེད། ཡིན་ནའང་ རྡོར་རྗེ་དཔལ་ལྡན་ལགས་ཀྱིས་རྒྱ་གར་ལྷོ་ཕྱོགས་ཁུལ་ལ་གད་སྙིགས་ཉོ་ཚོང་གི་ཚོང་ལས་ཞིག་ འགོ་བཙུགས་ཏེ་ལོ་གཉིས་ཙམ་འགྲོ་གི་ཡོད་ཅིང། ཁོང་གིས་ས་གནས་བོད་མི་དང་དགོན་སྡེ་གྲྭ་ ཚང་ཁག་ནས་ཤོག་སྙིགས་དང་ལྕགས་ལྷྲུག་འགྱིག་གཏམ་སོགས་བེད་སྦྱོད་བཏང་ཟིན་པའི་ཆ་དངོས་ མང་པོ་ཉོས་ཏེ་རྒྱ་གར་གྱི་ཚོང་པ་གཞན་ཚོ་ལ་འཚོང་གི་ཡོད་པ་རེད། མང་པོས་ཚོང་ལས་དེ་ས་གནས་ཀྱི་ཁོར་ཡུག་སྲུང་སྐྱོབ་ལ་ཡང་ཕན་ཐོགས་ཆེན་པོ་ཡོད་པ་ཞིག་ལ་ཡང་ངོས་འཛིན་ བྱེད་ཀྱི་ཡོད་པ་རེད། ༌

robotstxt: allowed

filter: keep


text:
བོད་ཀྱི་ཐང་ཀ་སྒྱུ་རྩལ་ནི་བོད་རྒྱུད་ནང་བསྟན་སྒྱུ་རྩལ་གྱི་བྱེ་བྲག་ཅིག་སྟེ།ད་ལྟའི་བར་ལོ་ངོ་སྟོང་ཕྲག་ལྷག་གི་ལོ་རྒྱུས་ལྡན་ཞིང་དུས་རབས་རིམ་བརྒྱུད་ནང་བཟོ་བོ་མཁས་པ་མང་བོས་རྒྱུད་འཛིན་དར་སྤེལ་དང་།གསར་གཏོད་སྙིང་བསྡུས་བཅས་བྱས་ནས་རྣམ་པ་མང་ཞིང་མཚོན་ཐབས་ངོ་མཚར་ལྡན་པ།ཞིབ་ཚགས་གཟབ་ནན་ཡིན་པ།ལག་ལེན་དང་གཞུང་ལུགས་གང་ཐད་ནས་རང་རྐྱ་ཐུབ་པའི་ཁྱད་ཆོས་ཕུན་སུམ་ཚོགས་པོ་ཡོད་པས།དེང་སྐབས་རྒྱལ་ཁབ་ཕྱི་ནང་གི་དཔྱོད་ལྡན་མང་བོས་འཛམ་གླིང་གོ་ལ་རིལ་མོའི་ཡང་རྩེ་ན་འོད་ལམ་ལམ་འཚེར་བའི་མུ་ཏིག་གི་ཕྲེང་བ་ཞིག་དང་མཚུངས་ཞེས་བསྔགས་བརྗོད་ཀྱི་མེ་ཏོག་གཏོར་བཞིན་པ་ནི་དོན་ལ་གནས་པ་ཞིག་གོ ཐང་ཀ་སྒྱུ་རྩལ་ནི་དུས་ཡུན་རིང་མོ་བརྒྱུད་མྱོང་བའི་སྨིན་པའི་སྲོལ་རྒྱུན་རིག་གནས་ཤིག་ཡིན་ངོས་ནས་རིགས་དང་དབྱེ་བ་མང་བོ་ཞིག་དགར་རྒྱུ་ཡོད་པ་དང་དེའི་འབྲེལ་ངོ་མཚར་གྱི་གཏམ་རྒྱུད་ཀྱང་མང་བོ་ཡོད། བཟོ་རྒྱུན་ལ་དབྱེ་ན། བྱིའུ་སྒང་བའི་ལུགས་དང་། སྨན་ཐང་བའི་ལུགས། མཁྱེན་བརྩེའི་ལུགས། ལྡན་ལུགས། སྨན་གསར་ལུགས།ཀར་མ་སྒར་བྲིས་ཀྱི་ལུགས་གསར་རྙིང་དང་རྗེ་བཅུ་བའི་ལུགས།དུས་ཕྱིས་ཀྱི་བཟོ་རིག་པའི་མཁས་དབང་ཨ་འདོ་བྱམས་པའི་དངོས་བྲིས་ལྷ་རིས་སོགས་དུ་མ་སྣང།བཟོ་རྒྱུན་སྔ་མ་དག་ལའང་ཡུལ་དུས་ཀྱི་དབང་གིས་འགྱུར་བ་བྱུང་ནས་སྨན་ལུགས་ཁོ་ནར་ཡང་དབུས་བྲིས་དང་།གཙང་བྲིས།ཁམས་བྲིས།ཨམ་བྲིས་སོགས་ས་གནས་ཀྱི་ཁྱད་ཆོས་ལྡན་པའི་འབྲི་ལུགས་ཆགས་པས་ས་མིང་སྦྱར་ནས་འབོད་སྲོལ་ཀྱང་བྱུང་བ་རེད། དེ་བཞིན་ཨམ་བྲིས་སམ་རེབ་གོང་ཐང་ཀ་ལྟ་བུར་མཚོན་ན་དུས་ཕྱིས་རྒྱལ་ཁབ་ཀྱི་ཀྲུ་ཞི་ཧོ་ཡོ་པང་དང་པན་ཆེན་སྐུ་ཕྲེང་བཅུ་བ་རྣམ་གཉིས་ཀྱིས་སྔ་རྗེས་རེབ་གོང་སྒྱུ་རྩལ་ཞེས་བོད་རྒྱ་ཡིག་རིགས་གཉིས་ཀྱི་ལམ་ནས་བསྔགས་བརྗོད་དང་འབྲེལ་བའི་ཕྱག་བྲིས་བསྟར་མ་གནངས་པ་ནས་རེབ་གོང་སྒྱུ་རྩལ་ཞེས་པའི་མིང་འདི་གཏན་འཇགས་སུ་ཐོགས་པ་དང་།ཁམས་སྡེ་དགེ་ནི་ཐང་ཀའི་སྲོལ་རྒྱུན་དུ་མ་འདུས་པའི་ཡུལ་ཞིག་ཡིན་ངོས་ནས་དུས་ཕྱིས་ངེས་པ་དོན་གྱི་བཟོ་རིག་པའི་མཁས་དབང་ཆེན་མོ་ཐང་ལྷ་ཚེ་དབང་སློབ་རྒྱུད་བཅས་པའི་སྡེ་རིས་ཞེས་པའི་མིང་འདི་སྤྱོད་པ་མཐོང་།མདོ་སྨད་གཅན་ཚའི་རྒྱུད་དུ་འཁྲུངས་པའི་ཨ་མདོ་བྱམས་པའི་བྲིས་གསར་དང་།མཁས་དབང་དགེ་ཆོས་ཀྱི་འབྲི་ལུགས།དེ་ལས་གཞན་བཟོ་རྒྱུན་མཐའ་དག་ནང་བྱན་ཆུད་པའི་སློབ་དཔོན་དག་ལ་མཚོན་ན་རང་ངོས་ཀྱི་བྲི་ལུགས་ཐུན་མོང་མ་ཡིན་པ་མང་བོ་བྱུང་མྱོང་བ་དེ་སྔ་མངོན་སུམ་མིག་མཐོང་རྣ་ཐོས་སུ་ཡོད་ཀྱང་།དེ་དག་རང་ལུགས་སུ་འབོད་སྲོལ་ཆགས་པ་མ་མཐོང་མོད།ཡིན་ནའང་ཁོང་རྣམ་པའི་རྣམ་དཔྱོད་ཀྱིས་རྩལ་ལས་འཁྲུངས་པའི་མཛེས་སྡུག་བབ་ཆགས་ཀྱི་ཐུན་མོང་མ་ཡིན་པའི་བརྩམས་ཆོས་རེ་རེས།བོད་ཀྱི་བཟོ་རིག་པའི་བང་མཛོད་དུ་སྔ་ན་མེད་པའི་གཟི་བྱིན་བསྣན་ཡོད་པ་ནི་སྨྲ་མ་དགོས་པ་ཞིག་རེད། ཐང་ཀ་ལ་ལག་ལེན་གྱི་ཆའམ་རྒྱུ་ཡི་སྒོ་ནས། སྐྱ་ཐང་དང་། ཨེན་ཚོན། ཚོན་རྫོགས། གསེར་ཐང་། ནག་ཐང་། མཚལ་ཐང་། གོས་དྲུབ་ཐང་ཀ གོས་དྲུབ་འབུར་མ། གཙགས་དྲུབ་ཐང་ཀམུ་ཏིག་ཐང་ཀ་སོགས་མཆིས།ཆེ་ཆུང་དང་བཞེངས་ཡུན་གྱི་ངོས་ནས། ཞལ་ཐང་ཆེན་མོ་དང་།གྱན་ཐང་།མདའ་ཚད་མ།ཁྲུ་གང་མ།ཙ་ཀདཀྱུས་རིང་མ་སོགས་དང་བཞེངས་ཡུན་ཐུང་ངུ་ལ་ཉིན་ཐང་དང་རིང་བ་ལོ་གཅིག་གི་དུས་ཡུན་འགོར་བའི་ཐང་ཀར་བྱ་གཅིག་གྲགས་མ་རུ་འབོད། དེ་བཞིན་ལོ་གསུམ་གྱི་དུས་ཡུན་སྤྱད་ནས་བཞེངས་གྲུབ་བྱུང་བའི་ཐང་ཀར་བྱ་སུམ་གྲགས་མ་རུ་འབོད་པ་ལྟ་བུའོ། ཐང་ཀ་སྟེང་གསལ་བའི་རི་མོའི་ནང་དོན་གྱི་ཆ་ནས།བོད་རྒྱུད་ནང་བསྟན་གྱི་ལྟ་སྒོམ་སྤྱོད་གསུམ་དང་།བླ་མ་ཡི་དམ། སངས་རྒྱས་བྱང་སེམས། དཔའ་བོ་མཁའ་འགྲོ ཆོས་སྲུང་ཡུལ་ལྷ་གཞི་བདག་སོགས་ཀྱི་སྐུ་བརྙན་དང་། སྨན་རྩིས། ལོ་རྒྱུས། ཟློས་གར། དམངས་སྒྲུང་སོགས་ནང་དོན་ཕུན་སུམ་ཚོགས་པོ་ཡོད་པ་མཐོང་།
རྒྱུ་ཆ་གཙོ་བོར། རིན་སྤུངས་ཀ་རགས་(དཀར་བོ)དང་། སྨན་ཐང་གི་མཚལ། གཙང་གི་མཐིང་དང་སྤང་(ལྗང)། གསེར་དང་དངུལ།གཡུ་དང་བྱུ་རུ།མུ་མེན་དང་མུ་ཏིགགཟི་སོགས་ལ་བྱས་པ་ཧ་ཅང་མང་།ཚོན་ཁ་རྔམས་བརྗིད་ལྡན་ཅིང་།གསེར་ཞུན་གྱིས་ཁུ་བས་བྲིས་པའི་རི་མོ་ཆུ་བུར་མིག་གིས་མི་ཟིན་པའི་ཞིབ་ཚགས་བཟོ་རྩལ་གྱིས་ཕྱོགས་ཀྱི་མི་རྣམས་ཧ་ལས་པ་བྱེད་ཀྱི་ཡོད།
དེ་ལྟར་ཐང་ཀ་ལ་མཚོན་ན་འབྲི་གཞི་ནས་ཚོན་རྩི། ལག་ལེན། མཚོན་ཐབས། གཞུང་ལུགས། བཀོལ་ཡུལ། རྒྱན་བཀོད་སོགས་ཕྱོགས་མང་བོ་ཞིག་ནས་རི་མོའི་བྲི་ལུགས་གཞན་དང་མི་འདྲ་བའི་ཐུན་མིན་གྱི་ཁྱད་ཆོས་ཡོད་པ་མ་ཟད།ལྷག་པར་དུ་མཚོན་ཐབས་དང་ལག་ལེན་ངོས་ནས་ཐུན་མིན་གྱི་ཁྱད་ཆོས་ཕུན་སུམ་ཚོགས་པོ་མཆིས་པས་རིན་ཆེན་བརྒྱ་ཕྲག་མངལ་དུ་རུམ་པའི་རི་རྒྱལ་ལྷུན་པོ་ཞིག་དང་འདྲ་བར་ཚེ་ཚེ་རབས་རབས་སུ་སྤྱད་ཀྱང་འཛད་མཐའ་མེད་པ་ཞིག་ཏུ་མཐོང་།
གལ་ཏེ་སུ་ཞིག་གིས་བོད་རྒྱུད་ནང་བསྟན་ལྷ་རིས་སྒྱུ་རྩལ་ལ་ཁྱད་ཆོས་ཐུན་མོང་མ་ཡིན་པ་གང་འདྲ་ཞིག་ཡོད་དམ་ཞེས་འདྲི་བའི་དབང་དུ་བྱས་ན་ངས་ནི་འདི་ལྟར་བཤད་སྲིད།
༡གཞུང་གི་ཁུངས་སྟོན་པ་པོའི་ཆ་ནས་སྟོན་པ་ཤཀྱ་ཐུབ་པས་གསུངས་པས་གཞུང་སྟོན་པ་པོ་གང་ཟག་ཆེ་བ།
༢ལོ་རྒྱུས་རིང་ཚད་ངོས་ནས་ཆེས་ཉུང་མཐར་ཡང་ལོ་ངོ་ཉིས་སྟོང་ལྔ་བརྒྱ་ལྷག་གི་ལོ་རྒྱུས་མངའ་བས་ལོ་རྒྱུས་རིང་བ།༣རྒྱུ་ཆའི་ངོས་ནས་གསེར་དངུལ་གཡི་བྱུར་མི་མེན་མུ་ཏིག་ལ་སོགས་པར་གཏེར་ཁ་ནས་བླངས་པའི་རྡོ་ཚོན་རྣལ་མ་བསྲེས་སྦྱོར་གྱིས་སྤྱོད་ཀྱི་ཡོད་པས་དེ་དག་ཚང་མ་འཇིག་རྟེན་གྱི་ཆེས་རིན་ཐང་མཐོན་པོ་ཡོད་པའི་རིན་པོ་ཆེ་རྩ་ཆེན་རྐྱང་རྐྱང་གིས་གྲུབ་པས་རྒྱུ་ཆ་རྩ་ཆེན་ཡིན་པ་དང་། ལོ་མང་བོ་ཐུབ་པའི་དགེ་མཚན་ཡོད་པ།
༤ཚོན་རྩི་རྣམས་བོད་རང་ས་རུ་ཡོད་ཅིང་དེ་ལ་ཚོན་བཙལ་འཚོལ་དང་འདུལ་སྦྱོང་།སྡེབ་སྦྱོར་སོགས་རིག་ལམ་ཁ་ཚང་ཡོད་པ།
༥རི་མོ་འབྲི་ཚུལ་ཐད་མདོ་རྒྱུད་ཀྱི་ཁུངས་ལུང་ནན་ཏན་ཡོད་པ་མ་ཟད་རང་སྟེང་དུ་གཟུགས་རིས་འབྲི་ཚུལ་ཐུན་མོང་མ་ཡིན་པ་ཞིག་ཆགས་ཡོད་པ།
༦མཚོན་ཐབས་ངོ་མཚར་ལྡན་པ།
༧ལག་ལེན་ཞིབ་ཚགས་དང་ཉམས་མྱོང་ཕུན་སུམ་ཚོགས་པོ་ཡོད་པ།
༨རི་མོའི་རྒྱབ་ཏུ་ལས་ཀ་ངོ་མཚར་ཅན་མང་བོ་ཡོད་པ།
དཔེར་ན།རི་མོའི་སྦྱོར་དངོས་རྗེས་གསུམ་ལ་རི་མོའི་གྲུབ་མཐའ་གཞན་ལ་མེད་པའི་ལྷ་བཟོ་དང་ཡོན་བདག་གི་མཚན་ཉིད་དང་།བཞེངས་ལེགས་པའི་ཕན་ཡོན་དང་བཞེངས་ཉེས་པའི་ཉེས་དམིགས་ཤོད་སྲོལ་ཡོད་པ།ལྷ་སྐུ་གང་ཞིག་བཞེངས་བཟོའི་སྐབས་རབ་ཡིན་ན་ལྷ་རང་རང་གི་ཆོ་ག་དང་བསྙེན་མཚམས་བཅད་ནས་སྔགས་བཟླ་བ་དང། གང་ཞིག་བཞེངས་བཞིན་པའི་ཚེ་ན་ལྷ་བཟོ་རང་ཉིད་ལྷ་སྐུ་དེ་ཉིད་དུ་བསམས།ལག་ཆ་རྣམས་ཐབས་དང་ཤེས་རབ་ལ་སོགས་སུ་དམིགས་ནས་འབྲི་དགོས་པ་དང་།གྲུབ་རྗེས་རྒྱབ་ཏུ་གནས་གསུམ་ཡི་གེ་དང་ལྷ་རང་རང་གི་གཟུངས་སྔགས་དང་རྟེན་འབྲེལ་གྱི་གཟུངས་སྔགས།བསྔོ་བ་སྨོན་ལམ་སོགས་འབྲི་བ།སྤྱན་དབྱེ་སྟོན་མོར་རོལ་བ།ཡོངས་སུ་གྲུབ་རྗེས་རབ་གནས་དང་བརྟན་བཞུགས་འབུལ་བ་སོགས་ལྟ་བུ་རི་མོ་འབྲི་བའི་སྔ་བར་ཕྱི་གསུམ་ཀྱི་རྒྱབ་ལྗོངས་སུ་གཞན་ལ་མེད་པའི་ཁྱད་ཆོས་མང་བོ་མཆིས། དེང་སྐབས་ཡོངས་གྲགས་ཀྱི་ཤོད་སྲོལ་ལྟར་བྱས་ན་རྒྱུ་ཡི་སྒོ་ནས་དབྱེ་ཚུལ་ལ་སྣུམ་ཚོན་དང་ཆུ་ཚོན་རིགས་གཉིས་ཡོད་པ་ལས་བོད་ཀྱི་སྲོལ་རྒྱུན་རི་མོ་འདི་ཆུ་ཚོན་གྱི་ཁོངས་སུ་གཏོགས་ཤིང་ཆུ་ཚོན་དེ་ལ་ཡང་རྡོ་ཚོན་སྟེ་གཏེར་ཁ་ནས་བླངས་པའི་ཚོན་དང་རྩི་ཤིང་མེ་ཏོག་སོགས་ལས་བླངས་པའི་ཚོན། རྫས་འགྱུར་ལ་བྱས་པའི་ཚོན་སོགས་ཡོད་པ་ལས་བོད་ཀྱི་སྲོལ་རྒྱུན་རི་མོ་འདི་རྡོ་ཚོན་གྱི་ཁོངས་སུ་གཏོགས། ལག་ལེན་ངོས་ནས་བཤད་ན་ནུབ་ཕྱོགས་སྣུམ་ཚོན་རི་མོ་ལྟར་ཚོན་ཁ་སྟུག་ཅིང་སྣུམ་ལ་རྒྱ་ནག་གི་མཛེས་རྩལ་རི་མོ་ལྟར་གྱི་བཅད་རིས་དང་ལྡན་པ་ཞིག་མཆིས་པས་ཏག་ཏག་ནུབ་ཕྱོགས་སྣུམ་ཚོན་རི་མོ་དང་རྒྱ་ནག་གི་མཛེས་རྩལ་རི་མོ་གཉིས་ཀྱི་བར་ན་འགྲེངས་པ་ལྟ་བུའི་ཚོར་བ་སྟེར་ཞེས་གཞན་དུ་སྨྲ་བ་ཐོས།
ཐང་ཀའི་ཁུངས་བཅོལ་སའི་མདོ་རྒྱུད་དང་དེའི་འགྲེལ་གྱི་བསྟན་བཅོས་སྐོར་ལ་བཀའ་འགྱུར་ནང་བཞུགས་པ་༡༨
དང་།བསྟན་འགྱུར་ནང་བཞུགས་པ་༡༣་དང་གནའ་རབས་དང་ཉེ་རབས་ཀྱི་བོད་མཁས་པས་མཛད་པའི་༤༠་ལྷག་སྟེ་ཚང་མ་བསྡོམས་ན་བསྟན་བཅོས་༦༠ལྷག་མཆིས།དེ་དག་གི་མཚན་ཐོ་ཙམ་བརྗོད་གལ་ཆེ་བ་མཐོང་ནས་བཀོད་
པ་གཤམ་གསལ། བཀའ་འགྱུར་ནང།《བདེ་མཆོག་སྡོམ་པ་འབྱུང་བ་ཞེས་བྱ་བ་རྒྱུད་ཀྱི་རྒྱལ་བོ》དང་(ལོ་ཙཱ་བ་རྒྱུས་སྨོན་ལམ་གྲགས་ཀྱིས་བསྒྱུར།) 《འཕགས་པ་དེ་བཞིན་གཤེགས་པའི་གཟུགས་བརྙན་བཞག་པའི་ཕན་ཡོན་ཡང་དག་པར་བསྟན་པ།》(ལོ་ཙཱ་བ་ཡེ་ཤེས་སྙིང་བོས་བསྒྱུར།) 《དཔེ་བྱད་བཟང་བོ་བསྟན་པའི་ལེའུ།》(ལོ་ཙཱ་བ་ཞང་ཡེ་ཤེས་སྡེས་བསྒྱུར།) 《བདེ་བ་ཅན་གྱི་བཀོད་པ།》(ལོ་ཙཱ་བ་ཞང་ཡེ་ཤེས་སྡེས་བསྒྱུར།) 《རྣལ་འབྱོར་ཆེན་པོའི་རྒྱུད་ཐམས་ཅད་ཀྱི་སྙིང་བོ་གསང་བ་འདུས་པའི་བཤད་རྒྱུད་རྡོ་རྗེ་ཕྲེང་བ་ལེའུ་དྲུག་ཅུ་རྩབརྒྱད་པ་དང་གསང་བ་རས་བྲིས་ཀྱི་ཆོ་ག》 (ལོ་ཙཱ་བ་ཞི་བ་འོད་ཀྱིས་བསྒྱུར།)《འཇམ་དཔལ་གྱི་སངས་རྒྱས་ཞིང་གི་ཡོན་ཏན་བཀོད་པ་དང་དེ་བཞིན་གཤེགས་པའི་སངས་རྒྱས་ཀྱི་ཞིང་གི་ཡོན་ཏན་བརྗོད་པའི་ཆོས་ཀྱི་ རྣམས་གྲངས།》(ལོ་ཙཱ་བ་ཞང་ཡེ་ཤེས་སྡེས་བསྒྱུར།) 《དཀྱིལ་འཁོར་བརྒྱད་ཅེས་བྱ་བའི་ཆོས་ཀྱི་རྣམ་གྲངས།》(ལོ་ཙཱ་བ་ཞང་ཡེ་ཤེས་སྡེས་བསྒྱུར།) 《བདེ་བ་ཅན་གྱི་བཀོད་པ།》(ལོ་ཙཱ་བ་ཞང་ཡེ་ཤེས་སྡེས་བསྒྱུར།) 《གཤིན་རྗེ་གཤེད་དམར་ནག་གི་རྒྱུད།》(ལོ་ཙཱ་བ་རྡོ་རྗེ་གྲགས་ཀྱིས་བསྒྱུར།) 《གཤིན་རྗེ་གཤེད་དམར་བོའི་རྒྱུད།》(ལོ་ཙཱ་བ་གྲགས་པ་རྒྱལ་མཚན་དང་རིན་ཆེན་དོན་གྲུབ་སོགས་ཀྱིས་བསྒྱུར།) 《བདེ་མཆོག་བཤད་རྒྱུད་སྡོམ་འབྱུང་།》(ལོ་ཆེན་རིན་ཆེན་བཟང་བོ་དང་སྨོན་ལམ་གྲགས་སོགས་ཀྱིས་བསྒྱུར།) 《རྒྱུད་ཀྱི་རྒྱལ་བོ་དུས་ཀྱི་འཁོར་ལོ།》(ལོ་ཙཱ་བ་འབྲོ་ཤེས་རབ་གྲགས་སོགས་ཀྱིས་བསྒྱུར།) 《འོད་དཔག་མེད་ཞིང་གི་བཀོད་པ།》(ལོ་ཙཱ་བ་ཞང་ཡེ་ཤེས་སྡེས་བསྒྱུར།) 《མི་འཁྲུགས་པའི་ཞིང་གི་བཀོད་པ།》 (ལོ་ཙཱ་བ་ཞང་ཡེ་ཤེས་སྡེས་བསྒྱུར།) 《རི་མོའི་བསྟན་བཅོས་ཚངས་པའི་ཚད་ཡིག》 《གདན་བཞི་བཤད་རྒྱུད་མན་ཏྲ་ཨཾ་ས།》 《ཤཱ་རིའི་བུས་ཞུས་པའི་མདོ།》 《ཀྲི་ཡ་ས་མུཚར།》སོགས་དང་། བསྟན་འགྱུར་ནང་། 《མཆོད་རྟེན་བརྒྱད་ཀྱི་རྣམ་དབྱེ།》(སློབ་དཔོན་ཞི་བ་སྙིང་བོས་མཛད་ཅིང་ནག་ཚོ་ལོ་ཙཱ་བ་ཚུལ་ཁྲིམས་རྒྱལ་བས་བསྒྱུར།)《སྟངས་སྟབས་ཀྱི་བཀོད་པ།》(སློབ་དཔོན་སངས་རྒྱས་ཞབས་ཀྱིས་མཛད་ཅིང་ལོ་ཆེན་རིན་ཆེན་བཟང་བོས་བསྒྱུར།) 《གྲུབ་ཐོབ་བརྒྱད་ཅུའི་འབྲི་ཐབས།》(དགེ་སློང་དཔལ་གྱི་སྡེས་མཛད་ཅིང་བུ་སྟོན་རིན་ཆེན་གྲུབ་ཀྱིས་བསྒྱུར།) 《དཀྱིལ་འཁོར་གྱི་ཐིག་གདབ་པ་མདོར་བསྡུས།》(སློབ་དཔོན་ཤྲདྷཧཱ་ཀ་ར་ཝརྨས་མཛད་ཅིང་ལོ་ཆེན་རིན་ཆེན་བཟང་བོས་བསྒྱུར།) 《དཀྱིལ་འཁོར་གྱི་ཐིག་གདབ་པ་མདོར་བསྡུས་པའི་འགྲེལ་བ།》(སློབ་དཔོན་ཤྲདྷཧཱ་ཀ་ར་ཝརྨས་མཛད་ཅིང་ལོ་ཆེན་རིན་ཆེན་བཟང་བོས་བསྒྱུར།) 《མཆོད་རྟེན་བརྒྱད་ཀྱི་མཚན་ཉིད་བསྟན་པ།》(སློབ་དཔོན་ལ་ཝ་བས་མཛད་ཅིང་བུ་སྟོན་རིན་ཆེན་གྲུབ་ཀྱིས་བསྒྱུར།) 《སངས་རྒྱས་ཀྱི་སྐུ་བཤད་པ་རྣམས་བཙན་པོའི་ཕྱག་ནས་མཁན་པོས་བཏུས་པ།》(ལོ་ཙཱ་བ་ནག་ཚོ་ཚུལ་ཁྲིམས་རྒྱལ་བས་བསྒྱུར།) 《མིའི་མཚན་ཉིད་བརྟག་པ་རྒྱ་མཚོ།》(དྲང་སྲོང་མེས་བྱིན་གྱིས་མཛད་ཅིང་ལོ་ཙཱ་བ་གྲགས་པ་རྒྱལ་མཚན་གྱིས་བསྒྱུར།) 《གསེར་འགྱུར་གྱི་བསྟན་བཅོས།》(སློབ་དཔོན་བྷ་ལི་བས་མཛད་ཅིང་ལོ་ཙཱ་བ་ཨོ་རྒྱན་རིན་ཆེན་དཔལ་གྱིས་བསྒྱུར།) 《དངུལ་ཆུའི་བསྟན་བཅོས།》(སློབ་དཔོན་བྷ་ལི་བས་མཛད་ཅིང་ལོ་ཙཱ་བ་ཨོ་རྒྱན་རིན་ཆེན་དཔལ་གྱིས་བསྒྱུར།) 《སྐུ་གཟུགས་ཀྱི་སྤྱན་དབྱེ་བའི་ཆོ་ག》(སློབ་དཔོན་ཀུན་དགའ་སྙིང་བོས་མཛད་ཅིང་ལོ་ཆེན་རིན་ཆེན་བཟང་བོས་བསྒྱུར།) 《རབ་གནས་ཀྱི་ཆོ་ག》(སློབ་དཔོན་ཀུན་དགའ་སྙིང་བོས་མཛད་ཅིང་ལོ་ཆེན་རིན་ཆེན་བཟང་བོས་བསྒྱུར།) 《དཀྱིལ་འཁོར་གྱི་ཐིག་གི་ཆོ་ག་དང་འགྲེལ་བ།》(སློབ་དཔོན་ཤདྷ་ཀ་རས་མཛད་ཅིང་ལོ་ཆེན་རིན་ཆེན་བཟང་བོས་བསྒྱུར།)སོགས་དང་། བོད་མཁས་པས་གནའ་རབས་དང་ཉེ་རབས་སུ་བརྩམས་པའི་བསྟན་བཅོས་ལ་སྨན་བླ་དོན་གྲུབ་རྒྱ་མཚོས་མཛད་པའི་《བདེ་བར་གཤེགས་པའི་སྐུ་གཟུགས་ཀྱི་ཚད་རབ་ཏུ་བྱེད་པ་ཡིད་བཞིན་ནོར་བུ།》དང་། ཚ་རོང་བསོད་ནམས་འོད་ཟེར་གྱིས་མཛད་པའི་〈རྟེན་གསུམ་བཞུགས་གནས་དང་བཅས་པའི་བཞེངས་ཚུལ་ཡོན་ཏན་འབྱུང་གནས།〉 འཇུ་མི་ཕམ་འཇམ་དབྱངས་རྣམ་རྒྱལ་རྒྱ་མཚོས་མཛད་པའི་〈སྐུ་གཟུགས་ཐིག་རྩ་རབ་གསལ་ཉི་མ།〉དང་།〈བཟོ་གནས་ཉེར་མཁོ་ཟ་མ་ཏོག〉 ཀརྨ་ཆོས་དབྱིངས་རྡོ་རྗེས་མཛད་པའི་〈ཐིག་ཡིག་རྣམ་འགྲེལ་ཉི་མའི་འོད་ཟེར།〉 ཆེ་ཤེས་བློ་བཟང་བྱང་ཆུབ་བསྟན་པའི་སྒྲོན་མེས་མཛད་པའི་〈བྲིས་སྐུ་བཞེངས་ཚུལ་ངོ་མཚར་མཐོང་བ་དོན་ལྡན།〉 འཕྲེང་ཁ་བ་དཔལ་ལྡན་བློ་གྲོས་བཟང་བོས་མཛད་པའི་〈བཟོ་རིག་པའི་བསྟན་བཅོས་མདོ་རྒྱུད་གསལ་བའི་མེ་ལོང་།〉 སུམ་པ་ཡེ་ཤེས་དཔལ་འབྱོར་གྱིས་མཛད་པའི་〈སྐུ་གསུང་ཐུགས་རྟེན་གྱི་ཐིག་རྩའི་མཆན་འགྲེལ་མེ་ཏོག་ཕྲེང་མཛེས།〉 གཡུང་དྲུང་རྒྱལ་མཚན་གྱིས་མཛད་པའི་〈བོན་གྱི་ཟབ་ལམ་རྒྱ་མཚོའི་ཐིག་གི་རྣམ་བཞག〉 དེའུ་དམར་དགེ་བཤེས་བསྟན་འཛིན་ཕུན་ཚོགས་ཀྱིས་མཛད་པའི་〈


text:
བླ་བྲང་དགོན།
བླ་བྲང་ནི་བོད་ཀྱི་གྲུབ་མཐའ་དགེ་ལུགས་པའི་་དགོན་སྡེ་གཅིག་རེད། == ལོ་རྒྱུས། ==༄༅།།བླ་བྲང་དགོན་པ། བླ་བྲང་བཀྲ་ཤིས་འཁྱིལ་ནི་ཀན་སུའུ་ཞིང་ཆེན་ཀན་ལྷོ་བོད་རིགས་རང་སྐྱོང་ཁུལ་བསང་ཆུ་རྫོང་གི་ནུམ་ཁུལ་དང་།བསང་ཆུའི་བྱང་ངོགས་སུ་ཆགས་ཡོད།སྤྱི་ལོ་༡༧༠༩ལོར་འཇམ་དབྱངས་བཞད་པ་སྐུ་ཕྲེང་དང་པོས་ཡུལ་ལྗོངས་མཛེས་པའི་ས་འདིར་དགོན་པ་ཕྱག་བཏབ་གནང་ཞིང་།ལོ་ངོ་༢༨༠ལྷག་ཙམ་གྱི་རིང་བཟོ་བསྐྲུན་དང་རྒྱ་བསྐྱེད་རྒྱུན་མ་ཆད་པར་བཏབ་བས་གྲྭ་ཚང་ཆེན་པོ་དྲུག་དང་།ལྷ་ཁང་དང་ནས་ཆེན་བཞི་བཅུ་ཞེ་བརྒྱད།གྲྭ་ཤག་ལྔ་བརྒྱ་ལྷག་ཙམ་ཡོད་པའི་བསྟན་པའི་གནས་གཞི་ཆེན་པོ་ཞིག་ཏུ་གྱུར་ཏེ་ཨ་མདོ་ཁུལ་དུ་“དབུས་གཙང་ཆོས་ཀྱི་ཞིང་ཁམས་གཉིས་པ་”ཞེས་པའི་མཚན་སྙན་གྱི་གྲགས་པ་འབར་ལ།དབུས་གཙང་གི་འབྲས་སྤུངས་དང་།སེ་ར།དགའ་ལྡན།བཀྲ་ཤིས་ལྷུན་པོ་དང་མཚོ་སྔོན་གྱི་སྐུ་འབུམ་བྱམས་པ་གླིང་བཅས་རང་རྒྱལ་གྱི་བོད་བརྒྱུད་ནས་བསྟན་གྱི་དགེ་ལུགས་པའི་གདན་ས་ཆེན་པོ་དག་གི་ནང་དུ་གཏོགས་ཤིང་།དགོནཔའི་ནང་དུ་ཨེ་ཤ་ཡའི་རྒྱན་གཅིག་གུང་ཐང་མཆོད་རྟེན་བཞུགས་ཡོད། བླ་བྲང་བཀྲ་ཤིས་འཁྱིལ་གྱི་མཚམ་སྙན་གྲགས་ཆེ་བ་ནི་གྲྭ་ཚང་ཆེན་པོ་དྲུག་སྟེ།རྨད་བྱུང་ཐོས་བསམ་གླིང་དང་དཔལ་ལྡན་སྨད་རྒྱུད་གྲྭ་ཚང་།དུས་འཁོར་གྲྭ་ཚང་།ཨེ་ཝ་ཆོས་འཁོར་གླིང་།སྨན་པ་གྲྭ་ཚང་གསོ་རིགས་གཞན་ཕན་གླིང་།ཀྱེེ་རྡོར་གྲྭ་ཚང་གསང་སྔགས་དར་རྒྱས་གླིང་།རྒྱུད་སྟོང་གྲྭ་ཚང་གསང་ཆེན་རྡོ་རྗེ་གླིང་བཅས་ཡིན།གྲྭ་ཚང་དེ་དག་གི་ནང་རྨད་བྱུང་ཐོས་བསམ་གླིང་ནི་དགོན་པ་སྤྱིའི་ལྟེ་གནས་ཡིན་པས་འདུ་ཁང་སྔོན་མ་དང་ཚོགས་ཆེན་འདུ་ཁང་།འདུ་ཁང་ཕྱི་མ་བཅས་གསུམ་གྱིས་གྲུབ་ཡོད་ཅིང་།ཚོགས་ཆེན་འདུ་ཁང་དུ་གྲྭ་བ་མི་གྲངས་༤༠༠༠མཉམ་དུ་ཚོགས་འཚོགས་ཐུབ།དགོན་ནང་གཙུག་ལག་ཁང་གི་བཞེངས་ལུགས་བོད་ལུགས་དང་།རྒྱ་ནག་གསེར་མཁར།རྒྱ་བོད་འདྲེས་མ་བཅས་ཡིན།རྨད་བྱུང་ཐོས་བསམ་གླིང་གི་ཚོགས་ཆེན་འདུ་ཁང་གིས་ལྟེ་བར་མཚོན་པའི་མཐའ་འཁོར་དུ་གཙུག་ལག་སྣ་ཚོགས་ཀྱི་སྐར་མའི་འཁོར་གྱིས་ཟླ་བ་བརྒྱན་པའི་བརྗིག་ཆགས་ཉམས་འགྱུར་གྱི་ཚུལ་དུ་མཆིས།གཙུག་ལག་ཁང་ཡོད་ཚད་ཀྱི་བཟོ་སྐྲུན་རྒྱུ་ཆས་རྡོ་དང་ཤིང་ངམ་ས་དང་ཤིང་རིགས་གཉིས་སུ་འདུས།འདུ་ཁང་དང་ལྷ་ཁང་གི་གྱང་ནི་སྔོན་མོ་རྡོ་ལས་གྲུབ་པ་དེ་འདྲེན་བྱེད་མིག་གི་དགའ་སྟོན་དུ་གྱུར་པས་བླ་བྲང་བཀྲ་ཤིས་འཁྱིལ་གྱི་བཟོ་སྐྲུན་ལ་ཕྱི་ནས་ཤིང་མི་མཐོང་བ་དང་ནང་ནས་རྡོ་མཐོང་རྒྱུ་མེད་པའི་ཁྱད་ཆོས་”ཡོད་པར་གྲགས།གཙུག་ལག་ཁང་གི་ཐོག་སྟེང་ཕྱོགས་བཞི་ལ་སྤེན་བད་ཉིས་བརྩེགས་དང་སྤེན་རྒྱན་གྱི་གྱང་དམར་པོ་དེ་ནི་གཅིག་ནས་ཁང་བརྩེགས་ཀེར་ལྗིད་ཚད་ཡངས་སུ་འགྲོ་བ་དང་གཉིས་སུ་བརྗིད་ཆགས་ལྟ་ན་སྡུག་པའི་ཆོས་ཀྱི་ངོ་མཚར་མཚོན་ཡོད།བླ་བྲང་བཀྲ་ཤིས་འཁྱིལ་ལ་དགོན་པ་གཞན་ལས་ཁྱད་ཆོས་གསལ་པོ་ཡོད་པ་ནི་གསུང་དང་ཐུགས་ཀྱི་རྟེན་རྣམ་གྲངས་མང་ཞིང་ཉར་ཚགས་ཡག་པོ་བྱས་ཡོད་པ་དེ་ཡིན།ལྷག་པར་དུ་བསམ་ཡིད་ལས་འདས་པའི་འཇིག་རྟེན་ན་དཀོན་པའི་རྟེན་ཁྱད་ཁར་ཅན་སྟེ།ཚོན་མདངས་སྣ་ཚོགས་ཀྱི་སྐར་རྡོ་དང་བྱ་རྔ་མོང་གི་འགྱུར་རྡོ།བྱི་རུའི་སྡོང་པོ།བོད་ཡིག་གི་སའི་གོ་ལའི་དཔེ་དབྱིབས།བེེཊྰུཏརྱ་རྡོ་རྗེ་ལམ།མརྒད།པད་རག་སོགས་རིན་པོ་ཆེས་བརྒྱན་པའི་མཆོད་རྟེན།རུས་རྒྱན།འབྲུག་གི་མགོ་རུས།
སྦྲུལ་དཀར་པོའི་རྭ།རྟ་མཆོག་གི་རྭ།གླིང་གེ་སར་རྒྱལ་པོའི་ཁྲབ་རྨོག་དང་རལ་གྲི་སོགས་དང་།འཇམ་དབྱངས་བཞད་པ་རིན་པོ་ཆེ་སྐུ་ཕྲེང་རིམ་བྱོན་གྱི་མནབས་བཟའ་དང་།མཆོད་ཆས།གསེར་ཞྭ།གོང་མས་གནང་བའི་གསེར་ཡིག་དང་གསེར་ཐམ།ཆོ་ལོ་སོགས་འདྲེན་བྱེད་ལམ་དུ་མི་ཤོང་བ་དེ་ཡིན།གཞན་ཡང་རྒྱ་གར་ནས་ཉོང་པའི་ཚོགས་ཁྲོ་ཆེན་མོ་སོགས་གནའ་རྫས་རྩ་ཆེ་བ་བགྲངས་ལས་འདས་པས་རང་རྒྱལ་གྱི་རིག་གནས་སྒྱུ་རྩལ་ནོར་བུའི་བང་མཛོད་ནང་གི་རྩ་ཆེའི་དངོས་རྫས་ཡིན།
བླ་བྲང་བཀྲ་ཤིས་འཁྱིལ་ནི་བརྗིག་ཆགས་སྟོང་གི་གཙུག་ལག་ཁང་དང་མཛེས་སྡུག་འབུམ་གྱི་ཚོན་རིས།བགྲང་ལས་འདས་པའི་ནོར་བུས་མཚན་སྙན་དགུང་དུ་གྲགས་པ་མ་ཟད།རྒྱལ་བའི་གསུང་གི་རྟེན་དང་རིག་གནས་དཔེ་མཛོད་ཕུན་སུམ་ཚོགས་པའང་རང་རྒྱལ་གྱི་དེ་མཚུངས་དགོན་སྡེ་གཞན་གྱིས་འགྲན་ཐབས་མེད་དོ།། བླ་བྲང་བཀྲ་ཤིས་འཁྱིལ་དགོན་པ་ནི་ཀན་སུའུ་ཞིང་ཆེན་གྱི་བསང་ཆུ་རྫོང་དུ་ཆགས་ཡོད་པ་དང་། དེ་ནི་རབ་བྱུང་བཅུ་གཉིས་པའི་ས་མོ་གླང་སྤྱི་ལོ་༡༧༠༩ལོར་ཀུན་མཁྱེན་འཇམ་དབྱངས་བཞད་པ་དབལ་ཤུལ་ངག་དབང་བརྩོན་འགྲུས་མཆོག་གིས་དགུང་ལོ་རེ་དྲུག་བཞེས་པའི་ཐོག་གསར་དུ་བཏབ།
བཏབ་སའི་གནས་ནི་དགེ་བཅུའི་ཡོན་ཏན་མཐའ་དག་ཡོངས་སུ་ཚང་ཞིང་ཕྱོགས་དང་ཕྱོགས་མཚམས་སུ་རྒྱལ་སྲིད་སྣ་བདུན་དང་བཀྲ་ཤིས་རྟགས་བརྒྱད་སོགས་ཀྱིས་ཉེ་བར་མཛེས་པ། ཚད་མའི་སྐྱེས་བུ་དུ་མས་ལུང་བསྟན་མེ་ཏོག་དཀར་པོ་ཆར་དུ་བསྙིལ་བའི་སྙན་པ་མངོན་པར་མཐོ་བ། སྔར་ནས་རང་ཆས་སུ་གྲགས་པའི་མིང་ལ་བཀྲ་ཤིས་འཁྱིལ་ཞེས་གྲགས་པའི་གནས་མཆོག་དེ་ཉིད་ཡིན་ནོ།
དགོན་པ་དེའི་ཕྱོགས་བཞི་རི་ཡི་འདབ་མས་བསྐོར་ཞིང་ཡན་ལག་བརྒྱད་ལྡན་གྱི་བསང་ཆུ་བསིལ་མ་གཡུ་འབྲུག་སྔོན་མོ་བཞིན་དུ་གནས་མཆོག་འདིར་བརྒྱུད་དེ་ཤར་བྱང་ཕྱོགས་ལ་དལ་མོར་འབབ་བཞིན་ཡོད། དེ་ཡང་བསང་ཆུ་ཞེས་ཐོགས་དོན་གནས་དེ་དང་མི་རིང་བའི་བསང་ཁོག་ཡུལ་ནས་བརྒྱུད་འོངས་པས་རེད། དགོན་པའི་མདུན་གྱི་རི་ངོས་ན་ལྗོན་ཤིང་གི་ཕྲེང་བ་ཚར་དུ་མངར་བ་མཆིས་པས་ལོ་རྒྱུས་ཀྱི་དེབ་ཐེར་ནང་དུ་མདུན་རི་ནགས་ཚལ་སྤུངས་འདྲ་ཞེས་ཀྱང་བྲིས་འདུག རྒྱབ་ཀྱི་རི་ལ་ནགས་མེད་ཀྱང་འཇམ་ཤིང་མཉེན་པའི་རྩྭ་སྔོན་པོས་ཁེབས་འདུག རི་བོ་དེའི་དབྱིབས་ལ་བཤད་ཚུལ་འདྲ་མིན་མང་ཡང་བོད་ཀྱི་དེབ་ཐེར་ནང་དུ་རྒྱབ་རི་གླང་ཆེན་ཉལ་འདྲ་ཞེས་བྲིས་འདུག མདུན་རིའི་ངོས་ཀྱི་ལྫོན་ཤིང་གི་གསེབ་ནས་བྱ་དང་བྱེའུས་སྐད་སྙན་བར་མེད་དུ་སྒྲོག་པ་དང་། ཞོགས་པའི་དྲི་བཞོན་གྱི་བུ་མོས་ལྗོན་ཤིང་གཞོན་ནུ་རྣམས་ཀྱི་མགུལ་ནས་འཁྱུད་དེ་འདབ་ཆགས་བྱ་ཡི་དབྱངས་སྙན་དང་བསྟུན་ནས་གར་སྟབས་ལིང་ལིང་བསྒྱུར་ཅིང་མཆིས་པས་ཡུལ་གྲུ་དེར་གནས་སྐོར་ལ་ཕེབས་པའི་རྒྱལ་ཁབ་ཕྱི་ནང་གི་མགྲོན་པོ་རྣམས་ཀྱི་ཡོད་དབང་མེད་དུ་འཕྲོག་གོ
དགོན་པ་དེར་མཚན་ཉིད་གྲྭ་ཚང་(ཐོས་བསམ་གླིང་)དང་། རྒྱུད་སྨད་གྲྭ་ཚང་། དུས་འཁོར་གྲྭ་ཚང་། སྨན་པ་གྲྭ་ཚང་། ཀྱེེ་རྡོར་གྲྭ་ཚང་། རྒྱུད་སྟོད་པ་གྲྭ་ཚང་བཅས་གྲྭ་ཚང་དྲུག་ཡོད་ཅིང་། ཀུན་མཁྱེན་འཇམ་དབྱངས་བཞད་པ་སྐུ་ཕྲེང་དང་པོ་ངག་དབང་བརྩོན་འགྲུས་ཀྱིས་སྤྱི་ལོ་༡༧༡༠ལོར་མཚན་ཉིད་གྲྭ་ཚང་གསར་དུ་བཞེངས་པ་དང་། སྤྱི་ལོ་༡༧༡༦ལོར་རྒྱུད་སྨད་པ་གྲྭ་ཚང་བཙུགས། འཇམ་དབྱངས་བཞད་པ་སྐུ་ཕྲེང་གཉིས་པ་ཀུན་མཁྱེན་འཇིགས་མེད་དབང་པོས་སྤྱི་ལོ་༡༧༦༣ལོར་དུས་འཁོར་གྲྭ་ཚང་གསར་དུ་བཙུགས་པ། སྤྱི་ལོ་༡༧༧༢ལོར་མཚན་ཉིད་གྲྭ་ཚང་ཇེ་རྒྱས་སུ་བཏང་། སྤྱི་ལོ་༡༧༨༤ལོར་སྨན་པ་གྲྭ་ཚང་གསར་དུ་བཙུགས། ཀྱེེ་རྡོར་གྲྭ་ཚང་ནི་འཇམ་དབྱངས་བཞད་པ་སྐུ་ཕྲེང་བཞི་པ་སྐལ་བཟང་ཐུབ་བསྟན་དབང་ཕྱུག་དཔལ་བཟང་པོས་སྤྱི་ལོ་༡༨༧༩ལོར་གསར་དུ་བཙུགས། དེ་མིན་བླ་བྲང་དགོན་པར་ད་དུང་ལྷ་ཁང་མང་པོ་ཡོད་པ་དཔེར་ན། རྗེའི་ལྷ་ཁང་དང་། ཐུགས་རྗེ་ཆེན་པོའི་ལྷ་ཁང་། བྱམས་ཁང་། ཇོ་ཁང་། གདུགས་དཀར་ལྷ་ཁང་། སྒྲོལ་མའི་ལྷ་ཁང་། སེང་གེ་ང་རོའི་ལྷ་ཁང་། འཇམ་དབྱངས་ཀུན་གཟིགས་ལྷ་ཁང་། ཐུབ་བསྟན་ཕོ་བྲང་། མགོན་ཁང་། གཙང་ཁང་སོགས་ལྟ་བུ་དང་། དགེ་འདུན་སུམ་སྟོང་ལྷག་ཤོང་བའི་ཚོམས་ཆེན་འདུ་ཁང་འགྲན་གྱིས་དོ་མེད་ཅིག་ཀྱང་ཡོད།
དགོན་དེའི་ནང་བཞུགས་སུ་གསོལ་བའི་སྐུ་གསུང་ཐུགས་རྟེན་གྲངས་ལས་འདས་པ་ཡོད་ཅིང་། དགོན་དེའི་ རྟེན་གྱི་གཙོ་བོ་ནི་འདུ་ཁང་ནང་གི་གསེར་ཟངས་ལས་གྲུབ་པའི་སྟོན་པའི་སྐུ་བརྙན་ཇོ་བོ་ཤྰཀྱ་མུ་ནེ་དང་ཞལ་གྱི་དབྱིབས་ཤིན་ཏུ་ཆ་མཚུངས་པ་འདི་ནི་འཇམ་མགོན་ཁྲི་རིན་པོ་ཆེ་ནས་ལྷ་སའི་ཇོ་བོ་རྣམ་གཉིས་གང་རིགས་ཀྱི་འདྲ་ཅོག་ཅིག་རྟེན་འབྲེལ་གྱིས་གདན་དྲངས་དགོས་ཞེས་སྐུལ་མ་གནང་བ་ལྟར་དཔོན་ཇུ་ནང་གིས་གཞུང་ལ་ཞུས་ནས་གདན་དྲངས་(ཇོ་བོ་དེའི་སྐུ་ཚད་ར་མོ་ཆེའི་ཇོ་བོར་ཆ་བཞག ཞལ་དཀྱིལ་ཕྱག་སྟབས་སོགས་ཤྰཀྱ་མུ་ནེར་ཆ་བཞག་ཡོད་པར་གསུངས་སོ་)དྲི་གཙང་ཁང་ནུབ་མའི་རྟེན་གཙོ་གསེར་ཟངས་ལས་བཞེངས་པའི་རྒྱལ་བ་བྱམས་པའི་སྐུ་བརྙན་བཟང་པོའི་བཞུགས་སྟངས་ཅན་ཉིས་ཐོག་དང་མཉམ་པ་ཡོད་པ་དང་། གཡས་གཡོན་དུ་རྗེ་རིན་པོ་ཆེ་དང་། མར་མེ་མཛད། ཉེ་བའི་སྲས་བརྒྱད་དང་བཅས་པའི་སྨན་སྐུ་ཐོག་ཚད་དང་མཉམ་པ་འདི་དག་འཇམ་མགོན་ཁྲི་རིན་པོ་ཆེས་བཞེངས་ཤིང་གཟུངས་གཞུག་རབ་གནས་སོགས་བྱམས་ཆེན་དང་མཉམ་དུ་མཛད།
གཙང་ཁང་ཤར་གྱི་རྟེན་གྱི་གཙོ་བོ་ནི་ཀུན་མཁྱེན་གོང་མ་རྣམ་གཉིས་ཀྱི་སྐུ་གདུང་རིལ་བུར་བཞུགས་པའི་མཆོད་རྟེན་རིན་པོ་ཆེ་གཉིས་ཡིན་ཏེ། དེ་ཡང་ཀུན་མཁྱེན་གོང་མའི་སྐུ་གདུང་རིལ་བུར་བཞུགས་པའི་བྱང་ཆུབ་མཆོད་རྟེན་བང་རིམ་མན་ཆད་དངུལ་དང་། བུམ་པ་ནས་ཉི་ཟླའི་བར་གསེར་བཟང་པོ་འབའ་ཞིག་ལས་བསྒྲུབས་པ་བཟོ་བཀོད་ཁྱད་པར་དུ་འཕགས་པ་འདི་ཉིད་མིའི་དབང་མོ་རྣམ་རྒྱལ་སྒྲོལ་མས་བཞེངས། དེའི་གཡོན་གྱི་སྐྱོན་མགོན་མཆོག་གི་སྐུ་གདུང་རིལ་བུར་བཞུགས་པའི་དངུལ་གྱི་མཆོད་རྟེན་འདི་ཉིད་ཕྱག་མཛོད་དར་ཧན་ཆོས་རྗེ་བློ་བཟང་དར་རྒྱས་ཀྱི་དུས་སུ་བླ་བྲང་ཆེན་མོ་ནས་བཞེངས་ཤིང་། སྐུ་གདུང་ཕྱག་མཉམ་བཞག་མཛད་པའི་མཐིལ་ན་ཀུན་མཁྱེན་གོང་མས་དཔོན་ཇུ་ནང་ལ་གནང་བའི་ཚེམས་རིང་བསྲེལ་སྐྱ་ཁྲོམ་མེ་བ་ཤེལ་གྱི་ཁང་བཟང་གསེར་གྱི་རྒྱ་ཕིབས་དང་བཅས་པ་བཞུགས། དེའི་གཡོན་གྱི་དངུལ་གྱི་མཆོད་རྟེན་འདི་ནི་གནའ་དུས་ཀུན་མཁྱེན་མཆོག་གི་སྐུ་གདུང་རིལ་བུར་བཞུགས་པའི་མཆོད་རྟེན་ཡིན་ལ་ཕྱིས་སུ་སྐུ་གདུང་གོང་གསལ་གྱི་མཆོད་རྟེན་དུ་གདན་དྲངས་ཤིང་ད་ལྟ་ཆོས་སྐུའི་རིང་བསྲེལ་གྱིས་བྱུར་བུར་བཀང་སྟེ་ཡོད་དོ།
གཞན་ཡང་ལྷ་ཁང་དང་གྲྭ་ཚང་ཁག་ཏུ་སྐུ་གསུང་ཐུགས་རྟེན་བསམ་གྱིས་མི་ཁྱབ་པ་བཞུགས་ཡོད་པ་དང་། གསུང་རྟེན་གྱི་ཆ་ནས་སྡེ་དགེ་དང་། སྣར་ཐང་། ཅོ་ནེའི་དཔར་མ་བཅས་ཡིན་པའི་བཀའ་འགྱུར་དང་བསྟན་འགྱུར་ཡོད་པ་དང་། གསུང་རྩོམ་གྱི་ཆ་ནས་རྗེ་ཡབ་སྲས་གསུམ་གྱི་གསུང་འབུམ། ཀུན་མཁྱེན་རིམ་བྱོན་གྱི་གསུང་འབུམ་སོགས་མཐའ་ཡས་ཏེ་ཞིབ་པར་གཟིགས་འདོད་ན་བླ་བྲང་ན་བཞུགས་པའི་བཀའ་བསྟན་ཁག་གཅིག་གི་དཀར་ཆག་དང་། བླ་བྲང་བཀྲ་ཤིས་འཁྱིལ་གྱི་གདན་རབས་ལྷའི་རྔ་ཆེན་དུ་ཞིབ་པར་གསལ།
བླ་བྲང་དགོན་བཏབ་ནས་ལོ་ཉིས་བརྒྱ་ལྷག་གི་རིང་ལ་མཁས་བཙུན་བཟང་གསུམ་ལྡན་ཞིང་འཆད་རྩོད་རྩོམ་གསུམ་ལ་མངའ་བརྙེས་པའི་མཁས་པ་སྐར་ཚོགས་ལྟར་གྲངས་མང་བ་དང་། སྒོས་སུ་འཇམ་དབྱངས་སྐུ་ཕྲེང་དང་པོ་དང་གཉིས་པ། གུང་ཐང་བསྟན་པའི་སྒྲོན་མེ། ཞང་བསྟན་པ་རྒྱ་མཚོ། ཤེས་རབ་རྒྱ་མཚོ། ངག་དབང་པཎྡི་ཏ་དཀོན་མཆོག་རྒྱལ་མཚན། གུང་ཐང་བློ་གྲོས། བླ་ཁོ་རིན་པོ་ཆེ། བྲག་དགོན་པ་བསྟན་པ་རབ་རྒྱས། དཔའ་རིས་རབ་གསར་སོགས་མཁས་པའི་ཡང་རྩེར་གསོན་པ་མཁས་མང་རྒྱུ་སྐར་གྱི་ཁྲོད་དུ་ཉི་ཟླ་ལྟར་བྱོན།


text:
༢༠༡༣ ཟླ་ ༡ ཚེས་ ༣༡ རེས་གཟའ་ཕུར་བུ།
༄༅། །འདི་གར་བོད་མིའི་གདུང་སེམས་མཉམ་སྐྱེད་ལས་འགུལ་གྱི་གསར་འགོད་ཚོགས་ཆུང་ནས་བཏང་གནས་ནང་འཁོད་དོན། ཕྱི་ལོ་ ༢༠༡༣ ཟླ་ ༡ ཚེས་ ༣༠ རེས་གཟའ་ལྷག་པ་ཉིན་རྒྱ་གར་རྒྱལ་ས་ལྡི་ལིར་བཀའ་སྤྱི་གཉིས་ཀྱིས་སྣེ་ཁྲིད་པའི་བོད་མིའི་གདུང་སེམས་མཉམ་སྐྱེད་ཀྱི་ལས་འགུལ་ཆེན་མོ་དངོས་སུ་འགོ་འཛུགས་ཀྱིས་ཉིན་དང་པོར་མི་མང་འདུ་འཛོམས་ཐོག་རྒྱ་གར་གྱི་ཆབ་སྲིད་དབུ་ཁྲིད་དང་། གནད་ཡོད་མི་སྣ་རྣམས་ཀྱིས་གསུང་བཤད་གནང་ཡོད།
དེ་ཡང་གོང་ཚེས་ཉིན་གྱི་སྔ་དྲོ་ཆུ་ཚོད་ ༡༠།༣༠ ཐོག་རྒྱ་གར་རྒྱལ་ས་ལྡི་ལི་གསར་པའི་ཏལ་ཀ་ཏོ་ར་རྩེད་རྭའི་ (Talkatora Stadium) ཚོགས་ཁང་ཆེན་མོའི་ནང་བོད་མི་དང་བོད་དོན་རྒྱབ་སྐྱོར་བ་མི་གྲངས་ ༥༠༠༠ ལྷག་རིམ་བཞིན་འདུ་འཛོམས་ཐོག་རྒྱལ་ཁབ་མ་འདྲ་བ་ཁག་དྲུག་གི་ནང་པའི་དགེ་འདུན་པ་རྣམས་ཀྱིས་ཐོག་མར་སྨོན་ལམ་གསུང་འདོན་གནང་། དེ་རྗེས་ནང་སྲིད་བཀའ་བློན་རྒྱ་རི་སྒྲོལ་མ་མཆོག་གིས་མཛད་རིམ་སྙན་སྒྲོན་གནང་ཡོད།
ཆུ་ཚོད་ ༡༢།༡༥ ཐོག་འཕགས་བོད་རྒྱལ་ཁབ་གཉིས་ཀྱི་རྒྱལ་གླུ་སྙན་འབུལ་ཞུས་མཚམས་བོད་བསྟན་སྲིད་མི་རིགས་ཀྱི་དོན་དུ་རང་སྲོག་བློས་གཏོང་གནང་མཁན་རྒྱལ་གཅེས་པ་རྣམས་ཀྱི་ཆེད་ངག་བཅད་མྱ་ངན་གུས་འདུད་སྐར་མ་གཅིག་རིང་གནང་རྗེས། དེ་ནས་དཔལ་ལྡན་བོད་མི་མང་སྤྱི་འཐུས་ལྷན་ཚོགས་ཀྱི་ཚོགས་གཙོ་སྤེན་པ་ཚེ་རིང་མཆོག་གིས་ལས་འགུལ་ངོ་སྤྲོད་ཀྱི་གསུང་བཤད་གནང་དོན། ཐེངས་འདིའི་ལས་ལས་འགུལ་འདི་བཀའ་སྤྱི་གཉིས་ཐུན་མོང་དང་། དམིགས་བསལ་སྲིད་སྐྱོང་མཆོག་གིས་དབུས་བཀའ་ཤག་ལྷན་རྒྱས་མི་མང་ལྷན་མཉམ་ཞུགས་ཀྱིས་ལས་འགུལ་སྤེལ་བ་ཐོག་མ་ཡིན། དེ་ཐེངས་ཀྱི་ལས་འགུལ་རིང་རྒྱ་བལ་འབྲུག་གསུམ་སོགས་ཕྱོགས་མཐའ་ཁག་ནས་བོད་པའི་མི་མང་ ༤༥༠༠ ལྷག་དང་བླངས་ཀྱིས་མཉམ་ཞུགས་དང་། རྒྱ་གར་བོད་དོན་རྒྱབ་སྐྱོར་བ་གྲངས་ ༡༥༠༠ ལྷག་མཉམ་ཞུགས་གནང་ཡོད།
བོད་ནང་བོད་མི་ ༩༩ ནས་རང་ལུས་མེར་སྲེག་གིས་རྒྱ་གཞུང་ལ་ངོ་རྒོལ་གནང་དགོས་དོན་སྐོར། རྒྱ་གཞུང་གིས་བོད་ནང་མི་ལོ་ ༦༠ ལྷག་གི་རིང་དྲག་གནོན་གྱི་སྲིད་བྱུས་འོག་གཞིས་བཞུགས་བོད་མི་རྣམས་ལ་དཀའ་སྡུག་མང་དག་ཅིག་འཕྲད་དང་འཕྲད་མུས་རེད། རྒྱ་ནག་གཞུང་གིས་རང་ལུས་མེར་སྲེག་གཏོང་མཁན་རྣམས་ཀྱི་ནང་མི་གཉེན་འབྲེལ་ལྟོས་བཅས་ལ་དམ་བསྒྲགས་ཆེ་རུ་བཏང་ཡོད། རྒྱ་གཞུང་ནས་རང་ལུས་མེར་སྲེག་གཏོང་དགོས་པའི་རྒྱུ་རྐྱེན་ངོ་མ་རྩད་གཅོད་མེད་པར། ངན་ཁག་ཏཱ་ལའི་རུ་ཚོགས་ཟེར་བ་སོགས་ལ་འགེལ་བཞིན་ཡོད། རྒྱ་དམར་ཆོས་མེད་རིང་ལུགས་པས་བོད་ཀྱི་དགོན་སྡེ་ཁག་ནང་མའོ་དང། ཏིང་། ཅང་། ཧུའུ་སོགས་ཀྱི་པར་ལྷ་སྐུ་རྟེན་གསུམ་སོགས་དང་མཉམ་དུ་སྒྲིག་གཤོམ་བྱེད་བཅུག་པ་སོགས་བོད་དོན་དང་འབྲེལ་བའི་གནས་ཚུལ་ངོ་སྤྲོད་གྲུབ་མཚམས། མཐའ་དོན་འཛམ་གླིང་འདིའི་ནང་ང་ཚོ་ལ་རྒྱ་གར་ལས་བཀའ་དྲིན་ཆེ་བ་མེད་སྐོར་དང་། དེ་རིང་གི་སྐུ་མགྲོན་གཙོ་བོ་སོགས་རྒྱ་གར་གྱི་གལ་ཆེའི་མི་སྣ་མང་པོ་འབྱོར་ཡོད་པ་རྣམས་ཀྱིས་རྒྱ་གར་གཞུང་གི་སྲིད་བྱུས་དང་མཐུན་པའི་ཐོག་ནས་བོད་དོན་ལ་རྒྱབ་སྐྱོར་གནང་རྒྱུའི་འབོད་སྐུལ་གནང་ཡོད།
དེ་ནས་དཔལ་ལྡན་སྲིད་སྐྱོང་འབུམ་རམས་པ་བློ་བཟང་སེང་གེ་མཆོག་གིས་ལས་འགུལ་དང་འབྲེལ་བའི་གལ་ཆེའི་གཙོ་གནད་ཁག་གསུང་དོན། ད་ལྟ་བོད་ཀྱི་གནས་སྟངས་གཉན་འཕྲང་ཆེ་བའི་སྐབས་འདིར་རྒྱ་གར་གྱི་གལ་ཆེའི་སྐུ་མགྲོན་རྣམས་ཕེབས་གནང་བར་ང་ཚོ་སེམས་ཤུགས་ཆེ་རུ་ཕྱིན་སྐོར་དང་། རང་ལུས་མེར་སྲེག་གཏོང་མཁན་ཕལ་ཆེ་བ་འདས་གྲོངས་སུ་གྱུར་ཡོད་པ་དེས་རྒྱ་གཞུང་གི་དབང་འོག་ཏུ་བསྡད་པ་ལས་ཤི་ན་དགའ་བ་ཞིག་མཐོང་བ་ཡིན་སྐོར། གཞིས་བཞུགས་བོད་མི་རྣམས་ཀྱིས་༸གོང་ས་མཆོག་གི་ཞལ་མཇལ་གསུང་ཐོས་ཡོང་རྒྱུའི་རེ་བ་ཆེན་པོ་ཡོད་པ། ཁོང་རྣམས་ཀྱི་མངོན་འདོད་ལ་ང་ཚོས་རྒྱབ་སྐྱོར་འགན་ལེན་དགོས་པ། བོད་ནང་གཞིས་བཞུགས་བོད་མི་རྣམས་ལ་རྒྱ་གཞུང་གིས་འདི་ལྟ་བུའི་ལས་འགུལ་སྤེལ་རྒྱུའི་གོ་སྐབས་ནམ་ཡང་སྤྲོད་ཀྱི་མེད་ཀྱང་། རྒྱ་གར་འདི་བཞིན་མང་གཙོ་དང་རང་དབང་ཅན་གྱི་རྒྱལ་ཁབ་ཡང་དག་པ་ཞིག་ཡིན་པས།ང་ཚོར་རྒྱལ་ས་ལྡི་ལིར་ལས་འགུལ་སྤེལ་རྒྱུའི་གོ་སྐབས་བྱུང་བ་དང་བཀའ་འཁྲོལ་གནང་བ་སོགས་ལ་བཀའ་དྲིན་རྗེས་དྲན་ཞུ་རྒྱུ་ཡིན།
དེ་རིང་འདིར་ཕེབས་པའི་རྒྱ་གར་གྱི་དཔོན་རིགས་དང། མི་མང་རྣམས་གྷན་དྷི་སོགས་ཀྱི་རྒྱུན་མཐུད་པའི་སྐུ་ཚབ་མཚོན་གྱི་ཡོད་པར་ངོས་འཛིན་ཞུ་རྒྱུ། གཞན་ཌོག་ཊར་ར་ཇན་དྷ་པྲསཊ་ (Dr Rajendra Prasad) ལགས་ཀྱིས་བོད་མིའི་སེམས་ཤུགས་མ་ཤི་ན་བོད་ཀྱི་གནད་དོན་མི་ཤི་ཞེས་གསུངས་པ་ལྟར། ང་ཚོ་ཡང་སེམས་ཤུགས་ཆག་མེད་པ་དང་། རྒྱ་གར་གྱིས་བོད་ལ་རྒྱབ་སྐྱོར་དགོས་དོན། བོད་ཀྱི་ཁོར་ཡུག་ཇི་ལྟར་གལ་ཆེ་ཡིན་པ། རྒྱ་གར་དང་བོད་གཉིས་ཀྱི་བླ་སློབ་འབྲེལ་བའི་སྐོར། བོད་དོན་བདེན་མཐའ་གསལ་ཐབས་ཆེད་འཚེ་མེད་ཞི་བ་དང་མང་གཙོའི་ལམ་ནས་འགན་མུ་མཐུད་ཁུར་འཆར་ཡོད་སྐོར། ད་ལྟ་བོད་ཀྱི་ལོ་རྒྱུས་ནང་བྱུང་མ་མྱོང་བའི་ཆིག་སྒྲིལ་དང་སྙིང་སྟོབས་སོགས་ལ་བརྟེན། དུས་རབས་ཉེར་གཅིག་ནང་བོད་མིར་སྐྱིད་པའི་ཉི་མ་ཤིག་འཆར་ཐུབ་པའི་རེ་བ་ཡོད་པ་བཞིན་ང་ཚོའི་མངོན་འདོད་དང་། རེ་བ་སོགས་བསྒྲུབ་ཆེད་རྒྱ་གར་གཞུང་མང་གཉིས་ནས་ཀྱང་རྒྱབ་སྐྱོར་གནང་རོགས། ཞེས་སོགས་ཀྱི་གསུང་བཤད་གནང་ཡོད།
དེ་རྗེས་བོད་ཀྱི་ཟློས་གར་ཚོགས་པས་ཆེད་བསྒྲིགས་གནང་བའི་རྒྱ་གར་གཞུང་མང་ལ་ཐུགས་རྗེ་ཆེ་ཞུའི་གླུ་གཞས་ཀྱི་བརྙན་འཁོར་དེ་བསྟན་ཡོད། དེ་ནས་རྒྱ་གར་གྱི་ཆབ་སྲིད་དབུ་ཁྲིད་དང་གནད་ཡོད་མི་སྣ་ཁག་གཅིག་གིས་གསུང་བཤད་རིམ་བཞིན་གནང་གྲུབ་མཚམས་ལྡི་ལི་དོན་གཅོད་བཀའ་ཟུར་བསྟན་པ་ཚེ་རིང་མཆོག་གིས་ཐུགས་རྗེ་ཆེ་ཞུའི་གསུང་བཤད་གནང་། ཕྱི་དྲོ་ཆུ་ཚོད་ ༣།༠༠ ཐོག་ལས་འགུལ་བ་ཡོངས་ནས་བདེན་ཚིག་སྨོན་ལམ་འུར་འདོན་གྱིས་ཉིན་དང་པོའི་མཛད་སྒོ་རྒྱལ་ཁའི་ངང་ནས་མཇུག་སྒྲིལ་གནང་ཡོད། །